[{"text_idx": "#000005", "text": "Hawliau Gydol Oes yw Hawliau Dynol"}, {"text_idx": "#000006", "text": "Nid oes terfyn oedran. Dyma\u2019r neges y mae Age Cymru wedi bod yn ei lledaenu ledled Cymru drwy ein hymgyrch hawliau dynol"}, {"text_idx": "#000007", "text": "Nid oes terfyn oedran. Dyma\u2019r neges y mae Age Cymru wedi bod yn ei lledaenu ledled Cymru drwy ein hymgyrch hawliau dynol. Efallai eich bod eisoes wedi gweld ein neges am fagiau fferyllol ar fysiau, ac mewn ysbytai yn eich ardal."}, {"text_idx": "#000008", "text": "Rydym wedi bod yn gweithio gyda Llywodraeth Cymru i godi ymwybyddiaeth o hawliau pobl hy\u0302n. Mae pobl hy\u0302n yn cymryd rhan mewn cymdeithas, a dylent ddisgwyl bod eu bod hawliau dynol yn cael eu cynnal. Nid yw hawliau dynol yn gysyniad academaidd na haniaethol, mae\u2019n rhywbeth sy\u2019n cyffwrdd a\u0302 phob agwedd o\u2019n bywydau."}, {"text_idx": "#000009", "text": "Effaith hawliau dynol ar fywyd bob dydd"}, {"text_idx": "#000010", "text": "Mae Jeanette Edwards yn ymgyrchydd hawliau dynol gydag Age Cymru. Mae\u2019n rhoi enghraifft wych i ni o fater hawliau dynol sy\u2019n effeithio ar lawer o bobl ledled Cymru."}, {"text_idx": "#000012", "text": "Dywedodd y Dirprwy Weinidog Gwasanaethau Cymdeithasol Julie Morgan \u201cRydym am greu Cymru lle mae pawb yn edrych ymlaen at dyfu\u2019n hy\u0302n, a lle mae oedran yn cael ei ddathlu. Ein Gweledigaeth yw Cymru sy\u2019n ystyriol o oedran sy\u2019n cefnogi pobl o bob oed i fyw ac i heneiddio\u2019n dda. Yn rhy aml, mae mynd yn hy\u0302n yn gysylltiedig a\u0302 salwch a dirywiad ac mae cyfraniadau pobl hy\u0302n i gymdeithas yn cael eu hanwybyddu.\u201d"}, {"text_idx": "#000013", "text": "\u201cRwyf bob amser yn mwynhau clywed gan bobl am eu profiadau ac ni ddylai unrhyw un gael ei anwybyddu oherwydd oedran. Mae\u2019r fideo hwn yn ein hatgoffa o ba mor frwdfrydig y gall pobl hy\u0302n fod ynghylch peidio a\u0302 gadael i oedran effeithio ar eu hawliau a pha mor hanfodol yw pobl hy\u0302n mewn cymunedau ledled Cymru.\u201d"}, {"text_idx": "#000014", "text": "Gwneud i hawliau weithio i bobl hy\u0302n"}, {"text_idx": "#000016", "text": "Mae Gwneud i Hawliau Weithio i Bobl Hy\u0302n yn dangos nad oes rhaid i bobl hy\u0302n roi\u2019r gorau i\u2019w hannibyniaeth oherwydd eu bod yn derbyn gofal. Mae gan bobl hy\u0302n ddewisiadau a gallant barhau i fod yn rhan weithgar o\u2019u cymunedau."}, {"text_idx": "#000017", "text": "Gallwch ddarllen Gwneud i Hawliau Weithio i Bobl Hy\u0302n ar-lein, neu gallwch ofyn i Age Cymru am gopi papur dwyieithog. E-bostiwch .uk neu ffoniwch 0300 303 44 98. Codir tal ar gyfradd leol (ar agor rhwng 9:00am a 4:00pm, o ddydd Llun i ddydd Gwener). Mae aelodau staff ar gael sydd yn siarad Cymraeg a Saesneg."}, {"text_idx": "#000018", "text": "Mae Jeanette yn gobeithio y bydd y llyfryn yn cael ei ddosbarthu mor eang a\u0302 phosibl ac mae\u2019n annog pobl hy\u0302n sydd a\u0302 phryderon i gysylltu ag Age Cymru."}, {"text_idx": "#000019", "text": "\u201cMae Age Cymru yma i chi,\u201d meddai. \u201cDwi\u2019n eich annog i gysylltu ag Age Cymru a rhoi gwybod iddyn nhw beth sy\u2019n eich poeni chi. Weithiau rwy\u2019n credu ein bod yn dioddef yn dawel, heb wybod hyd yn oed fod yna hawliau dynol.\u201d"}, {"text_idx": "#000020", "text": "Mae Jeanette hefyd yn ymddangos yn ein fideo newydd, Don\u2019t Get Me Started. Yn y fideo hwn rydym yn siarad a\u0302 chwech o bobl hy\u0302n o bob rhan o Gymru am yr hyn y mae hawliau dynol yn ei olygu iddynt. Rydym yn cyffwrdd ag amrywiaeth o bynciau gan gynnwys gwahaniaethu, rhyddid a dewis. Mae Kay o Fro Morgannwg yn so\u0302n am bwysigrwydd cynnwys pobl hy\u0302n yn eu gofal, a\u2019r hawl i gael gwybodaeth briodol yn eich iaith ddewisol."}, {"text_idx": "#000035", "text": "Dwi wedi anghofio fy nghyfrinair"}]